
Cu adresa nr.16 din 2 aprilie 1997, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind Legea Casei Autonome a Pensiilor.


	In urma examinării, în şedinţa din data de 22 aprilie 1997, Comisia pentru buget, finanţe şi bănci, cu majoritate de voturi, a hotărât respingerea propunerii legislative din următoarele considerente:


	- Guvernul are în lucru refacerea proiectului Legii pensiilor şi altor drepturi de asigurări sociale care urmează să fie supus dezbaterii şi adoptării în Parlament în trimestrul II 1997. In acest context, problema înfiinţării Casei Autonome a Pensiilor trebuie rezolvată în corelaţie cu celelalte probleme ridicate de reforma sistemului de pensii publice, precum şi dezvoltarea celorlalte sisteme de asigurări sociale (pentru sănătate, şomaj, risc, accidente profesionale).

